DĖL LĖŠŲ SKYRIMO KOMUNALINIO ŪKIO IR TURTO PROGRAMOS ŠILALĖS RAJONO GYVENTOJAMS TEIKIAMŲ PASLAUGŲ GERINIMO BEI ATLIEKŲ TVARKYMO PROGRAMOS ĮGYVENDINIMO PRIEMONEI

2019 m. balandžio 23 d. Nr. DĮV-389

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Šilalės rajono gyventojams teikiamų paslaugų gerinimo bei atliekų tvarkymo programa, patvirtinta Šilalės rajono savivaldybės tarybos 2007 m. gruodžio 20 d. sprendimu Nr.T1-309 ,,Dėl Šilalės rajono gyventojams teikiamų paslaugų gerinimo bei atliekų tvarkymo programos“, atsižvelgdamas į Šilalės rajono gyventojams teikiamų paslaugų gerinimo bei atliekų tvarkymo programos paraiškų atrankos komisijos 2019 m. balandžio 17 d. protokolą Nr.2:

1. S k i r i u iš Komunalinio ūkio ir turto programos (11) Šilalės rajono gyventojams teikiamų paslaugų gerinimo bei atliekų tvarkymo programos įgyvendinimo priemonei (11.01.05.01) 12000 (dvylika tūkstančių) eurų:

1.1. UAB ,,Šilalės autobusų parkas“ – 4000,00 Eur (autobuso iki 35 vietų įsigijimui keleivių ir mokinių pavėžėjimui);

1.2. UAB ,,Gedmina“ – 4000,00 Eur (Šarvojimo namų 1 salės lubų, 2 salės giminių kambario, 3 salės tualeto ir administracinių patalpų remontui ir atnaujinimui);

1.3. UAB ,,Šilalės vandenys“ – 2000,00 Eur (vandens gręžinio Girdiškės k., Šilalės r., remontui);

1.4. UAB ,,Šilalės šilumos tinklai“ – 2000,00 Eur (deguonies kiekio reguliavimo įdiegimui katilinėje Nr. 3, Kvėdarnos mstl., Šilalės r.).

2. Į p a r e i g o j u šio įsakymo 1 punkte nurodytus vykdytojus per 15 darbo dienų nuo informacijos apie skirtas lėšas gavimo pateikti Šilalės rajono savivaldybės (toliau – Savivaldybė) administracijos Buhalterinės apskaitos skyriui po 2 egzempliorius parengtą detalizuotą programos sąmatą (finansavimo sutarties 1 priedas) ir finansavimo sutartį.

3. P a v e d u:

3.1. Savivaldybės administracijos Buhalterinės apskaitos skyriui pervesti lėšas šio įsakymo 1 punkte nurodytiems vykdytojams pagal sudarytas finansavimo sutartis;

3.2. paskelbti šį įsakymą savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui

(H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

# Administracijos direktorius Raimundas Vaitiekus